[{"text_idx": "#000001", "text": "En c\u0302i tiu g\u0302isdatigo mi komencos per kelkaj vortoj pri la rolo de la c\u0302efdirektoro kaj la c\u0302iutagaj operacioj de ESF. Tio estas c\u0302efe por tiuj, kiuj estas novaj al ESF."}, {"text_idx": "#000002", "text": "Iuj taskoj en tio, kion mi faras kiel c\u0302efdirektoro, estas c\u0302iutagaj, sed necesaj: librotenado, bug\u0302etado, organizado de estraraj kunvenoj, ktp. Felic\u0302e, la plejmulto el tio, kion mi faras, estas tre alloga. ESF havas mirindajn estraranojn, kiuj igas la monatajn kunvenojn plac\u0302aj kaj agrablaj. La kunvenoj komencig\u0302as g\u0302ustatempe, finig\u0302as g\u0302ustatempe kaj efike traktas la tagordon. Mi estas aparte dankema labori kun estraro, kiu funkcias tiel bone."}, {"text_idx": "#000003", "text": "Dufoje monate la administra komitato de ESF kunvenas, kaj dume estas farita la c\u0302iutaga laboro. Tiu komitato revizias subvenciojn kaj traktas erojn, kiuj ne bezonas estraran aprobon. Subaro de la plena estraro partoprenas la kunvenojn de la administra komitato. La subaro havas klarajn funkciajn gvidliniojn kaj serc\u0302as estraran aprobon, kiam necese. Kvankam tiu strukturo estas tre efika maniero labori, ESF konstante pripensas kiel plibonigi niajn agadojn."}, {"text_idx": "#000004", "text": "Mia c\u0302efa rolo kiel c\u0302efdirektoro estas helpi certigi, ke eventoj okazu lau\u0306plane; faciligi komunikadon ene de ESF kaj kun vi, la ESF-subtenantoj, kiuj estas esencaj por la eventoj, programoj kaj subvencioj de ESF. Kaj, mi helpas kreskigi novajn ideojn, por ke ESF dau\u0306re estu grava organizaj\u0302o."}, {"text_idx": "#000005", "text": "Do, kion vi povas esperi de ESF en 2021? La dau\u0306ra pandemio diktas, ke iuj eventoj estos virtualaj au\u0306 havos rezervan planon okizi virtuale. Jen la c\u0302efaj eventoj en nia kalendaro:"}, {"text_idx": "#000006", "text": "Aprilo (Virtuala): \u201c2021-Simpozio pri Lingvo kaj Migrado\u201d partnere kun la Universitato Princeton. Tiu c\u0302i simpozio estis prokrastita de 2020 kaj estis adaptita al virtuala formato. G\u0302isdatigitaj informoj baldau\u0306 haveblos.\nJulio (Virtuala): NASK (Esperanto-Kursaroj). La kursaroj en 2020 havis la plej grandan partoprenon en la 50-jara historio de NASK, kaj ni esperas multajn alig\u0302antojn denove en 2021. En 2022 ni planas reveni al malvirtuala kursaro c\u0302e la universitato William Peace.\nJulio: Universala Kongreso de Esperanto en Belfasto, Irlando, de la 17-a g\u0302is la 24-a de julio. Ni esperas kaj atendas, ke eblos malvirtuale partopreni.\nJulio: Nitobe-Simpozio tuj post la Universala Kongreso, de la 24-a g\u0302is la 26-a de julio."}, {"text_idx": "#000009", "text": "Kiel vi vidas, ESF havas plenan teleron da agadoj kaj eventoj planitaj en 2021. Ni esperas, ke vi partoprenos, kiam ajn vi povos. Bonvolu prezenti vin, se ni antau\u0306e ne renkontig\u0302is kaj c\u0302eestas la saman malvirtualan eventon. Se vi havas demandon, bonvolu sendi al mi retpos\u0302ton c\u0302e ."}, {"text_idx": "#000010", "text": "Fine mi s\u0302atus persone danki vin, se vi finance subtenas ESF. Ni ne povus fari c\u0302ion, kion ni faras sen via subteno."}, {"text_idx": "#000016", "text": "Utila superrigardo de agado de ESF."}, {"text_idx": "#000021", "text": "Algorithmic detection of Alzheimer\u2019s by analysis of speech \u00b7 Algoritma detektado de la alchejmera malsano per parolanalizo\nThe universal sound of swearing \u00b7 La universala sono de sakrado\nThe Esperanto World Congress that almost did not happen: Barcelona, 1909\nEl Congreso Mundial de Esperanto que casi no sucede: Barcelona, \u200b\u200b1909\nLa Universala Kongreso de Esperanto, kiu preskau\u0306 ne okazis: Barcelono, 1909\nThe future of linguistic diversity \u00b7 La estonteco de lingva diverseco"}, {"text_idx": "#000023", "text": "Subscribe to ESF's free news bulletin"}, {"text_idx": "#000024", "text": "Abonu senpagan informbultenon de ESF"}]